**Årsplan**

**2017-2018**

****

**Dusavik barnehage**

**INNHOLD**

**1. Innledning s. 3**

**2. Om Dusavik barnehage s. 4**

**3. Vår visjon s. 5**

**4. Barnehagens innhold s. 6**

4.1 Omsorg s. 6

4.2 Lek s. 8

4.3 Læring s. 10

4.4 Sosial kompetanse, (Steg for steg) s. 12

4.4.1 Presentasjon av Steg for steg s. 14

**5. Fagområdene s. 15**

5.1 Kommunikasjon, språk og tekst s. 15

5.2 Kropp, bevegelse, mat og helse s. 17

5.3 Kunst, kultur og kreativitet s. 18

5.4 Natur, miljø og teknologi s. 19

5.5 Antall, rom og form s. 20

5.6 Etikk, religion og filosofi s. 21

5.7 Nærmiljø og samfunn s. 22

**6. Fagområdene 2017 - 2018 s. 23**

**7. Medvirkning s. 25**

**8. Prosjektarbeid s. 26**

8.1 Barna født 2015 og 2016 s. 27

8.2 Barna født 2013 og 2014 s. 28

8.3 Barna født 2012 s. 29

**9. Førskoleprogram - overgang barnehage/ skole s. 30**

9.1 Program for arbeidet med førskolebarna s. 30

**10. Tradisjoner og merkedager s. 32**

**11. Planlegging, dokumentasjon og vurdering s. 35**

11.1 Planlegging s. 35

11.2 Dokumentasjon s. 36

11.3 Vurdering s. 36

11.4 Årshjul for vurdering s. 38

**12. Dato for planleggingsdager s. 39**

**1. Innledning**

**Årsplanen** kan også ses i sammenheng med **Rammeplan for Dusavik barnehage**. Dusavik barnehage så verdien av å lage en slik Rammeplan, hvor vi sier hvordan vi vil jobbe i forhold til hvert punkt i den nasjonale Rammeplanen. Dette arbeidet har gjort oss godt kjent med hvilke krav og forventninger som stilles til oss som jobber i barnehage.

**Rammeplan for Dusavik barnehage omhandler:**

Kapittel 1 og 2 presenterer barnehagens ytre rammer – loven, planer, utvalg og styrer.

Kapittel 3 presenterer barnehagen og beskriver hvordan vi organiserer hverdagen.

Kapittel 4 presenterer våre holdninger og verdier.

Kapittel 5 og 6 beskriver hva vi legger vekt på og hvordan vi organiserer arbeidet med barna.

Kapittel 7 beskriver hvilke rutiner vi har for planlegging, dokumentasjon og vurdering.

Kapittel 8 sier noe om hvilke samarbeidspartnere barnehagen forholder seg til.

Vi håper **Rammeplan for Dusavik barnehage** i tillegg til denne **Årsplanen** vil gjøre deg som leser bedre kjent med oss og det arbeidet vi legger vekt på.

Gå inn på hjemmesiden til barnehagen: [www.dusavik-barnehage.no](http://www.dusavik-barnehage.no)

**2. Om Dusavik barnehage**

Barnehagen eies av Dusavik barnehage Foreldrelag, det betyr at den eies av alle som har barn i barnehagen.

**Alle** de 4 avdelingene har barn i alderen 0-6 år.

**Barn og foreldre på hver avdeling opplever:**

* **Stabil** personalgruppe
* **Stabil** foreldregruppe
* At søsken får mulighet til å gå **sammen** på samme avdeling
* **Naturlig** alderssammensetning (som i en familie)**:**
* Barna som er yngre, lærer av de eldre
* De eldre barna hjelper de som er yngre
* Barna lærer å respektere hverandres ulike behov
* Barna gir omsorg til hverandre
* Barna får lekekamerater i alle aldre
* Voksne som er **bevisste** på å se hvert enkelt barn sitt behov
* At barnehagen er **en enhet** der barna blir godt kjent på hele huset
* Prosjektgrupper der vi deler barna i grupper etter alder
* Førskolegruppe som samler de eldste barna ca. 1 gang pr. uke
* Å få et fullverdig **mat**tilbud med 3 måltider pr. dag:
* Flere varme måltider i uken
* Variert og sunt kosthold



I denne barnehagen skal alle barn, foreldre og ansatte føle seg **hjertelig velkommen**!

Målet vårt er å være den **beste** barnehagen i Stavanger!

**Velkommen til Dusavik barnehage!**

**3. Vår visjon**

**Den gylne regel**

**”Gjør mot andre, det du vil andre skal gjøre mot deg!”**

Denne regelen ønsker vi i **Dusavik** **barnehage** å videreføre til alle barn, foreldre og ansatte! Dette er **vår visjon** for hvordan bli et godt, bevisst og ansvarsfullt medmenneske.

I alt vi foretar oss, kommer vi stadig tilbake til denne **leveregelen.**

Det kan være:

* Hvordan man viser/ lærer omsorg
* Hvordan vi møter hverandre
* Hvordan konflikter mellom barn/ voksne blir løst
* Hvordan vi behandler miljøet rundt oss

Gode relasjoner mellom voksne og barn er viktig for oss.

**TORALF** er vår faste følgesvenn. Han hjelper oss til å se konkret på **verdiene våre**!

**T – tillit**

**O – omsorg**

**R – respekt**

**A – ansvar**

**L – lojalitet**

**F - fleksibilitet**

Alle ansatte får veiledning i **TORALF** når de begynner å jobbe i barnehagen.

**4. Barnehagens innhold** –danning gjennom omsorg, lek og læring

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.

Danning er mer enn utvikling, mer enn læring, mer enn omsorg, mer enn oppdragelse og mer enn sosialisering. Samtidig rommer danning alt dette.

Barn lærer i lek, de lærer av god omsorg, og danning er en kvalitet ved en læringsprosess. (**Jfr.** **Rammeplan for Dusavik barnehage kap. 4.2.)**

**4.1 Omsorg**

*Karsten (2 år) har gått i barnehagen i et år, og har hatt en lang ferie sammen med pappa, mamma og storebror. Men da han kommer tilbake til barnehagen, blir alt litt leit. Han gråter når mor leverer om morgenen. Da sier moren: ”Ja, jeg vet du er lei deg nå, Karsten, men jeg må gå på jobben min, så derfor går jeg nå med en gang. Jeg kommer og henter deg igjen, vet du. Ha en fin dag. Mamma er veldig glad i deg.” Selv om Karsten gråter, velger mamma å gå. Hun smiler til Karsten og utstråler og formidler trygghet med hele seg. Hun vet at Karsten har det veldig bra i barnehagen, og hun vet også at han kommer til å gråte like mye selv om hun setter seg ned og venter en halv time. Karsten setter seg på Maris fang og gråter. Mari sier: ”Ja, du er lei deg, det forstår jeg godt! Jeg blir også lei meg når noen går!” Da snufser Karsten to ganger, setter seg til rette på stolen ved siden av og spiser yoghurten sin. Etter fem minutter er han i full lek. Når moren henter, sier jeg til henne: ”Du var helt fantastisk da du leverte i dag tidlig. Jeg skulle ønske at alle foreldre hadde klart å handle på samme måte. Du hadde et tydelig kroppsspråk. Det gjør det så mye enklere for barnet!” Moren ble synlig glad og stolt over rosen hun fikk. (fra boka: ”Se hva jeg kan ’a!” av Kari Pape)*

**Hva vil vi legge vekt på og hvorfor vil vi det:**

* Vi vil bruke god tid på tilvenningen, for å skape gode relasjoner og for at barna skal bli trygge
* Vi må være gode rollemodeller, fordi barna speiler seg i oss
* Vi må være nærværende og gi hvert barn kroppskontakt, det skaper trygghet
* Vi vil gi barna anerkjennende ord og oppmuntring, for å øke barnets selvfølelse
* Ta barna på alvor, tid til hvert barn, og lytte til det de har å fortelle, for at de skal oppleve seg respektert og at de er viktige for fellesskapet, som også gir positiv selvfølelse
* Omsorg mellom barna, gjennom 0 – 6 års avdelinger gir vi barna mulighet til å være omsorgspersoner; barna hjelper og trøster hverandre
* Trene selvstendighet, for at barna skal lære å klare seg selv, som gir en god selvfølelse

** **

**4.2 Lek**

*Jeg skulle leke gjemsel med to tre år gamle gutter i barnehagen. Jeg telte til 20 og ropte: ”Den som ikke har gjemt seg nå, han må stå.” Da fikk jeg øye på Jørn, som satt midt på plassen foran meg med hendene foran øynene. Jeg lette rundt, og ropte navnet hans, men han satt og kniste mens han nesten holdt pusten. Så var det min tur til å gjemme meg. Jeg satte meg ned på samme plass som Jørn hadde sittet, med hendene foran øynene. Da ropte han umiddelbart: ”Jeg har funnet deg, jeg så deg med en gang!” Da han skulle gjemme seg igjen, satte han seg bak en busk! Han hadde lært noe nytt denne dagen: ting blir ikke borte selv om vi holder for øynene.*

*(fra boka: ”Se hva jeg kan ’a!” av Kari Pape)*

**Hva vil vi legge vekt på og hvorfor vil vi det:**

* Humor, skape god stemning og glede, for å skape gode relasjoner og gi den gode følelsen
* Gå ned på barnas nivå, for å være der barna er – nede på gulvet
* Gå inn i barnas fantasiverden, la barna guide oss i leken, barn setter pris på at de voksne deltar i leken, vi kan også hjelpe de barna som noen ganger strever med å leke
* Legge til rette for aktiviteter, slik at barna kan få ideer til aktiviteter de kan velge
* Gi barna god tid til å leke, slik at leketema kan utvikle seg og de får leke ferdig
* Ikke være for opptatt av rutinene, for å kunne følge opp barnas ønsker om lek og aktiviteter
* Finne på nye formingsaktiviteter, gir barna nye impulser og ideer
* Gi barna felles opplevelser, for å få den samme inspirasjon til leken

** **

**TIPS** for aktive voksne:

**T** være **tilgjengelig**

**I** ta **initiativ** til lek

**P** lek på barnas **premisser**

**S** vær **synlig** for barna

**4.3 Læring**

*Det er ettermiddag i barnehagen, sola skinner, og det er en fin vårdag. Guro, snart fire år, roper på meg fra sandbassenget. Hun spør meg om jeg vil se noe magisk. Det vil jeg gjerne. Guro går til babyhuskene. Disse huskene henger høyt, og barna trenger som oftest hjelp for å klatre opp i dem. Guro tar ei bøtte og snur den på hodet under en av huskene. Hun klatrer opp på bøtta og videre opp i huska. Så ser hun på meg med et strålende smil! ”Ja, det var virkelig magisk!” sier jeg og smiler tilbake!*

*(fra boka: ”Fra plan til praksis 3” av Kari Pape)*

**Hva vil vi legge vekt på og hvorfor vil vi det:**

* Gjennom bl.a. påkledning og smøremåltider vil vi hjelpe barna til å bli selvstendige og gi dem opplevelsen av å mestre
* Gjennom turer og ulike aktiviteter vil vi hjelpe barna til å utvikle en god fin- og grovmotorikk
* I samlinger vil vi gi barna mulighet til å stå frem og lede, for å styrke barnas selvbilde
* Å gjøre lekene tilgjengelige, slik at barna kan utforske på eget initiativ
* Sanseleker (hjul, speil, stoff) som henger på veggen, slik at de kan føle, se og eksperimentere
* Musikk, sang og dans, for å styrke språket, motorikken/den fysiske utviklingen og gi gode opplevelser
* Positiv tilbakemelding på deres initiativ, for å vise at det de holder på med er viktig
* At de voksne tar seg tid til å undre seg sammen med barna, stiller spørsmål som stimulerer til nye tanker
* Bruke tid på å finne ut hva barnet prøver å formidle, sette ord på ting for dem
* Voksne som er spontane; overraske med en hånddukke, såpebobler, for å skape glede og spenning
* Gå på oppdagelsesferd; la barnet ”lede” den voksne, vise hva de er nysgjerrige på, ønsker å oppdage
* Vi vil støtte barnas nysgjerrighet, vitebegjær og lærelyst ved;
  + Opplevelser – turer, museumsbesøk, hjelpe til med praktiske oppgaver
  + Konkurranser, spill
  + Ha oppslagsverk og faktabøker tilgjengelige på avdelingen
  + Undre oss sammen med barna
  + Lese for barna
  + Følge opp spørsmål vi får fra barna, hjelpe dem å finne et svar
  + Dokumentere det vi gjør med bilder, tegninger og fortellinger for å kunne huske tilbake, mimre, gjenfortelle hendelser og opplevelser
  + Leke kontor, butikk og lignende for å ta dem med inn i de voksnes verden

**Sammen med barna er vi tydelige når vi:**

* Sier klart ifra hva som er ok og ikke
* Har grenser som barna kan forstå
* Setter oss ned eller tar barnet på fanget når vi snakker med det
* Har øyekontakt med barna når vi kommuniserer med dem
* Bruker språket med enkle ord
* Er ærlige på om vi har tid til å lytte/ leke akkurat nå eller ikke
* Holder avtaler
* Setter av tid til å lytte

 

**4.4 Sosial kompetanse**

*Jarle var så uheldig å bli tråkket på foten av et annet barn i garderoben. Eivor var yngre enn Jarle, og hun hadde absolutt ikke ment å tråkke på Jarle. Det var et rent uhell. Dette skjønte Jarle, så selv om det var helt tydelig at det gjorde veldig vondt, tok han seg sammen og sa: ”Ja, ja, Eivor – så fant jeg jo ut hvor tung du er, da!”*

*(fra boka: ”Fra plan til praksis 3” av Kari Pape)*

**Sosial kompetanse består av:**

* Evne til empati (sette seg inn i andres følelser)
* Godt språk (gjøre seg forstått inkl. Tegn til Tale og kroppsspråk)
* God tilpasningsevne
* Evne til å lytte
* Vise omsorg
* Evne til selvkontroll, å kunne sette egne behov til side
* Steg for steg, barna skal lære å sette ord på følelser, kjenne igjen følelser hos andre, og sette seg inn i andres følelser.

**Hva vil vi legge vekt på og hvorfor vil vi det:**

* Alle fysiske behov (som mat, søvn, klær..) må være dekket, for at barna skal klare å være i samspill med andre
* At barna blir trygge på de andre barna, de voksne og omgivelsene sine, for å ha overskudd til å gå inn i sosialt samspill med andre
* Steg for steg, som lærer barna å sette ord på følelser, kjenne igjen følelser hos andre, og sette seg inn i andres følelser. Barna lærer å løse konflikter. (se presentasjon av Steg for steg kap. 5.4.1)
* Dele barna i grupper sammen med en voksen, slik at de voksne kan gi hvert barn den oppmerksomheten og tilbakemeldingen det trenger
* Ha også aldersdelte grupper (bl.a. prosjekt og førskolegruppe), slik at hvert enkelt barn får pedagogisk opplegg tilpasset sin alder
* Legge til rette for lek, fordi i leken lærer barn å forholde seg til hverandre
* Gi barna opplevelser, for å styrke samholdet i barnegruppa
* Gi barna positiv tilbakemelding, for at de skal føle seg anerkjent og styrke deres selvfølelse
* Være lydhøre for barnas signaler, slik at de opplever positiv respons på sine initiativ
* Inkludere dem i leken med de eldre barna, slik at de ser og opplever, og lærer å leke
* Voksne som er gode rollemodeller
* At barn og voksne skal si god morgen, takke for maten, svare når andre spør og være hjelpsomme; vi vil legge grunnlaget for at alle skal bli sosiale mennesker, som fungere godt i samspill med andre
* Voksne som er engasjert i hvert barns trivsel, utvikling og behov. Får hvert barn dekket sine behov tror vi de blir bedre medmennesker
* Bygge gode relasjoner mellom barn og voksne, og mellom barna, for at alle skal oppleve seg betydningsfulle i fellesskapet
* Vi vil lære barna respekt for seg selv, for å kunne ha respekt for andre
* Vi vil være tydelige voksne, for å skape trygge rammer for barna
* Steg for steg, for å lære barna hvordan de bør forholde seg til hverandre; hjelpe, trøste, vente på tur og dele med hverandre
* Samarbeide med foreldrene gjennom samtaler, for å bli enige om felles mål

**Målet for sosial kompetanse:**

Barnet skal:

* Kunne ta og opprettholde kontakt med andre
* Utvikle et positivt selvbilde og en positiv holdning til egen læreevne
* Utvikle selvstendighet, kreativitet og fleksibilitet
* Kunne sette seg inn i andres sted og se en sak fra flere synsvinkler
* Kunne samarbeide og samtidig ta hensyn til og vise omsorg for andre
* Lære seg til selv å bidra til å utforme positive normer for samhandling
* Utvikle et godt muntlig språk
* Utvikle god språkforståelse

For å lese mer om **Sosial kompetanse**, se **Rammeplanen for Dusavik barnehage** s. 32 - 36.

**4.4.1 Presentasjon av Steg for steg**

Steg for steg er Dusavik barnehage sitt program for å arbeide med sosial kompetanse.

Å forholde seg til andre er kanskje det mest vesentlige barnet lærer i barndommen.

Steg for steg har til hensikt å utvikle barns evne til å kommunisere, omgås andre på en positiv måte og øke evnen til å takle problemer og frustrasjoner. Dette er ferdigheter som gjør dem bedre rustet til å takle utfordringer senere i livet.

Steg for steg er et opplegg som har til hensikt å øke barns sosiale kompetanse gjennom å øve på ferdigheter i empati, problemløsning og mestring av sinne i sosiale sammenhenger. At barn utvikler sin evne til å kommunisere, og å omgås andre på en positiv måte, står sentralt i Steg for steg. Ved å gi barna muligheter til å øve opp ferdigheter i problemløsning, øker deres sjanse til å finne sosialt aksepterte løsninger på dagligdagse problemer.

Steg for steg består i hovedsak av plansjer i A3 størrelse med foto som utgangspunkt for samtale mellom barn og voksne. Det legges opp til leksjoner hvor disse plansjene er hovedfokus og hvor samtale, rollespill, leker og dukkespill blir sentrale deler. Samlingene vil foregå i små grupper med barn på samme alder.

Vi vil understreke at hvis de innlærte ferdighetene skal ha en langsiktig virkning, må ferdighetene brukes i hverdagen. Den voksnes holdning og væremåte sammen med barna, men også sammen med andre voksne i hverdagen, gir en

modellæringseffekt overfor barnet. Ferdighetene som trenes i Steg for steg kan øves på hjemme, og foreldre/foresatte er derfor viktige samarbeidspartnere.

Mer om **Steg for steg og selve leksjonene** les s. 34 - 37 i **Rammeplanen for Dusavik barnehage.**

**5. Fagområdene**

Vi ønsker at barna skal få rike fellesopplevelser og tilegne seg kunnskap på mange områder. Dette er en forutsetning for at det skal bli god lek og et godt samspill mellom barna.

Fagområdene vil sjelden opptre isolert! Flere områder vil ofte være representert samtidig; i et tema/opplegg, i forbindelse med aktiviteter i hverdagen og turer i nærmiljøet.

Det vil komme tydelig frem på månedsplanen hva hver avdeling vil legge ekstra stor vekt på innen hvert fagområde i det kommende barnehageåret.

Fagområdene er i stor grad de samme som barna senere møter som fag i skolen.

**5.1 Kommunikasjon, språk og tekst**

**Hva vil vi legge vekt på og hvorfor vil vi det:**

* Steg for steg; barna skal lære å bruke språket for å uttrykke følelser, ønsker og erfaringer. De skal lære å løse konflikter og skape positive relasjoner til lek og annet samvær
* Samtaler under måltidene, i garderoben, i stellesituasjoner; for å trene språket og få en variert begrepserfaring
* Lese bøker; for å oppleve spenning og glede
* Se og lage film; for å ”utvide” et tema og se ting i et annet perspektiv
* Kalender i samlinger; gjenkjenne tall og bokstaver, opplevelse av tid
* Se på bilder; samtale om bilder og lage fortellinger
* Leke med tall og bokstaver; begynnende forståelse for at bokstaver betyr noe
* Skrive ned det barna forteller; illustrere det barna har sagt i skriftspråk, lære ordbilder
* Merke ting med tekst; bli kjent med bokstaver og ordbilder
* Lydbøker; for å øve konsentrasjon, og lage sine egne ”bilder” til historien
* Bruke rim, regler og eventyr; lære rytmen i språket, lære å lytte, øve konsentrasjon. Ta vare på barnekulturen
* Muntlig fortellinger, eventyr og historier vi selv har opplevd (evt. med rekvisitter); formidle fortellerglede

**Ti gode grunner til å lese høyt for liten og stor:**

1. vi har det kjekt når vi leser
2. vi får lyst til å lese mer
3. vi blir klokere
4. vi får mer å snakke om
5. andre setter ord på hvordan vi har det
6. språket vårt blir bedre
7. vi lærer oss å lytte
8. leseglede gir gode lesevaner
9. det vil bli lettere å skrive
10. bøkenes verden er som barnas verden, den er ikke bare vafler med syltetøy

** **

**5.2 Kropp, bevegelse, mat og helse**

**Hva vil vi legge vekt på og hvorfor vil vi det:**

* Turer; få øvelse i å gå i ulendt terreng for å trene balansen, få trening i å gå
* Klatre i trær, tårn; for å øve koordinasjon, styrke, balanse
* Klatre opp på stolen/stellebenken selv, kle på og av seg selv; for at barna skal utvikle positiv selvoppfatning gjennom opplevelsen av å mestre.
* Dans; oppleve glede ved bevegelse etter musikk
* Hinderløype inne og ute; øve balanse, krype, hoppe, hinke – god kroppsbeherskelse
* Sykling, landhockey, fotball; for å lære å beherske kroppen gjennom ulike aktiviteter
* Hvilestund; for å få en god balanse mellom aktivitet og hvile
* Kosthold; for å få sunne matvaner og lære hvordan vi tar vare på helsa vår
* Kroppen vår, bli kjent med menneskekroppen og alle dens muligheter

****

**5.3 Kunst, kultur og kreativitet:**

**Hva vil vi legge vekt på og hvorfor vil vi det:**

* Formingsaktiviteter; oppleve glede ved å skape noe, erfaring med ulike materialer og uttrykksmuligheter
* Museums besøk; for å oppleve og å lære
* Galleri besøk; gi barna varierte og gode kunstopplevelser
* Lage utstilling i barnehagen; gi barna ulike uttrykksmuligheter
* ”Bilde-jakt”, utstyre et barn med kamera; for å bli bevisst motiver og hva de ser/legger merke til
* Møte en kunstner; for å se hvordan de arbeider
* Barnehagens tradisjoner og merkedager, jfr. kap. 3.6

** **

**5.4 Natur, miljø og teknologi**

**Hva vil vi legge vekt på og hvorfor vil vi det:**

* Gå tur; oppleve glede i naturen, bli glad i naturen, lære å ta vare på naturen, lære hvordan naturen fungerer, lære om planter og dyr
* Plukke bær/fiske fisk; for å lære hvor maten kommer fra
* Kalender; lære om årstider, livssyklusen
* Plante blomster og grønnsaker; hvordan vokser de, og hva trenger de for å gro
* Se på for eksempel bossbilen; lære hvordan den fungerer
* Være med å male opp greiner i kompostkverna; lære hvordan det gjøres og hva sponet/sagflisen kan brukes til
* Bygge med Lego og Brio; konstruere og bygge,
* Data, fotografere; lære å bruke digitalt utstyr
* Fysikk/kjemi; se en kjemisk reaksjon og hva som skjer under ulike forhold
  + Lage vulkan
  + Lage bål
  + Lage vindmølle
  + Fryse vann
  + Koke vann
  + Såpebobler
* Kildesortering; lære å ta vare på miljøet
* Besøke bondegård; se hvor maten kommer fra – egg, melk og grønnsaker

 

**5.5 Antall, rom og form**

**Hva vil vi legge vekt på og hvorfor vil vi det:**

* Bake; for å veie, måle og forme, og kose oss med noe vi har laget selv
* Leke butikk og bruke lekepenger; barna skal få kjennskap til pengenes verdi og penger som byttemiddel
* Rydde/sortere; få begreper om farger, størrelser, se at ting er forskjellige og hører til på hver sin plass
* Terningspill; lære å telle
* Snekkerboden; lære å måle, lek med form og størrelse
* Matematiske begreper; barna skal lære de riktige matematiske begrepene, sirkel, kvadrat, rektangel osv.
* Leke med perler, kitt, Jovo brikker, Geomag, Lego, klosser; leke og gjøre erfaringer med mønster, former, størrelser og erfare hvordan disse kan passe sammen
* Dele opp frukt; for å dele og telle
* Kart; for å lære å lokalisere og orientere seg
* Tur, orientering; for å utvikle evnen til å lokalisere seg

** **

**5.6 Etikk, religion og filosofi**

**Hva vil vi legge vekt på og hvorfor vil vi det:**

* Steg for steg; for å utvikle toleranse og respekt, og lære empati
* Tillit, Omsorg, Respekt, Ansvar, Lojalitet, Fleksibilitet; dette er barnehagen sine kjerneverdier som skal ligge til grunn for våre mellommenneskelige handlinger
* Jul- og påskebudskapet, besøk i kirken; ta vare på vår kristne kulturarv
* Andre religioner; bli kjent med andre religioner som er representert i barnehagen, for å få toleranse og respekt for andres tro
* Filosofi; stille flere spørsmål, få barn til å reflektere og finne sine svar
* Undringstimen; for å gi barna tid og ro til å stille spørsmål og undre seg over livet
* Konfliktløsning; for å lære å ta andres perspektiv (jfr. Steg for steg)

** **

**5.7 Nærmiljø og samfunn**

**Hva vil vi legge vekt på og hvorfor vil vi det:**

* Turer i nærmiljøet; kjenne nærmiljøet og hvilke muligheter det gir
* Nærmiljøets historie; for å gjøre barna bevisst på den utviklingen som har vært
* Miljødag - plukke søppel i og rundt barnehagen; lære å holde orden rundt oss og ta vare på naturen
* Likestilling, at jenter og gutter skal oppleve å ha like muligheter og de samme utfordringene
* Besøke arbeidsplasser; lære hvilke arbeidsoppgaver som er på forskjellige arbeidsplasser
* Trafikkopplæring; for at barna skal få grunnleggende ferdigheter i å ferdes trygt i trafikken
  + Vi voksne må være gode forbilder
  + Gå på venstre side av veien
  + Alltid bruke gangfelt
    - Se til høye og venstre når vi skal krysse en vei
    - Signalisere at vi ser at bilføreren har sett oss
    - Gå rolig over gangfeltet
* Markere samenes dag 6. februar; for å gjøre barna bevisst på at det lever en urbefolkning i Norge

 [](http://nn.wikipedia.org/wiki/Fil:Sami_flag.svg)

**6. Fagområdene for alle avdelingene 2017 - 2018**

I år vil vi videreføre arbeidet med tema byen vår. Vi vil gå i dybden på det vi gjorde i fjor hvor vi besøkte mange av byens skulpturer, og tok bilder av disse.

I år vil vi utvide med blant annet bygninger og yrker.

Her kommer en del ideer om hva vi kan gjøre i løpet av året. Avdelingene velger selv hvordan de vil jobbe med dette og hva de vil legge vekt på.

**Kommunikasjon, språk og tekst:**

* Ta bilde av barna sammen med bygninger og skulpturer
* Snakke om skulpturene og bygningene; hva er det vi ser
* Stavangerviser
* Lese historier om byen vår, f.eks «På svømmeføtter over brostein»
* Oppdage/se på byen i vrimleboka; Eg Stavanger

**Kropp, bevegelse, mat og helse:**

* Gå tur til byen
* Klatre på skulpturene
* Leke på lekeplassen bak Aftenbladet, Geoparken, Lendeparken og Valbergparken
* Gå tur til Tastaveden og se byen derfra. Hvor kan vi gå for å se byen i «fugleperspektiv»?

**Kunst, kultur og kreativitet:**

* Lage en collage av byen vår
* Lage hus til pepperkakebyen
* Barna får ta bilde av skulpturene
* Konsert med Stavangerviser
* Leke gamle Stavangerleker
* Besøke lekeutstillingen på Sjøfartsmuseet
* Lage en liten film/bildecollage – På bytur.

**Natur, miljø og teknologi:**

* Følge med på endringene gjennom året i Byparken
* Ulike materialer, hva er de ulike skulpturene og bygningene lagt av
* Lage en utstilling av det vi har laget, og bildene vi har tatt
* Se på arkitekturen i byen vår

**Antall, rom og form:**

* Lete etter Gormley skulpturene, telle hvor mange vi finner
* Se på geometriske figurer på Valbergtårnet og Domkirken bl.a.
* Orientere, hvor finner vi de forskjellige skulpturene, barna kan prøve å finne tilbake til steder/skulpturer hvor vi har vært før.
* Hvor mange ender er der i Breievannet
* Hvor mange typer fugler er det i og rundt Breiavannet eller i Vågen

**Etikk, religion og filosofi:**

* Undre oss
* Hva er det denne skulpturen viser
* Hvorfor står den her
* Hva er en vekter
* Lære om Domkirken
* Ta vare på statuene

**Nærmiljø og samfunn:**

* Bli kjent med byen vår – hva kan vi gjøre i byen vår
* Gå tur og besøke de forskjellige skulpturene og bygningene
* Byen før og nå
* Hvem jobber i byen vår, f.eks. på biblioteket, politistasjonen, brannstasjonen, torget, transportmidler; tog, båt, buss
* Gå til Ishallen

**7. Medvirkning**

*Da jeg holdt på å vaske bordene etter lunsj, kom Kari bort til meg og sa: ”Jeg vil tegne!” Ola spratt opp fra det han holdt på med da han hørte dette, og begge så på meg med forventning i blikket. Begge de to er ca. 2 år og 10 måneder gamle. Uten å tenke meg om sa jeg at da måtte de vente til jeg hadde vasket bordet og stolene og kostet golvet, noe som ville tatt minst ti minutter. Etter å ha tenkt meg om i tre sekunder sa jeg: ”Nei, nå kom jeg på noe lurt. Vi kan jo bare ha tegneduken på golvet, da.” Så gikk jeg og hentet duken og la den i en krok, med ark og blyanter. Der satt de på golvet og tegnet og pratet i vei til lenge etter at jeg var ferdig med å vaske og koste .*

*(fra boka: ”Fra plan til praksis 3” av Kari Pape)*

**Hva vil vi legge vekt på og hvorfor vil vi det**

* Oppmuntre barna til å gi uttrykk for sine tanker og meninger
* Se barn som aktive og uttrykksfulle deltakere, for at hvert barn skal kjenne at det tas på alvor
* Observere barna/ bli godt kjent med hvert barns uttrykksmåter, for at vi skal kunne tolke og forstå barnets ønsker og behov
* Gi barna mange opplevelser, slik at de har et stort register å velge fra
* Voksne som tar ansvar for helheten, slik at det aldri er barna som skal stå ansvarlig for valg som blir tatt

**Hva kan barna ha mulighet for å medvirke til:**

* Aktiviteter
* Leker og annet utstyr
* Hva de ønsker å ha på skiven
* Hvem de ønsker å være sammen med/leke med
* Hvordan rommene brukes
* Planlegging av dagen og uken
* Hvilke følelser de har i samspillet med andre barn og voksne

**8. Prosjektarbeid**

I prosjektperiodene deler vi barna i grupper etter alder. De får leke med sine jevnaldrende, og på tvers av avdelingene. Det pedagogiske opplegget er tilpasset gruppens alder.

Gruppene samles kl. 09.30 og er sammen til etter lunsj.

Etter hver prosjektuke vil alle få hjem referat. Dette kan leveres tilbake til barnehagen igjen, slik at det kan settes inn i hvert barn sin perm.

Tema for prosjektet dette barnehageåret er Hakkebakkeskogen av Torbjørn Egner.

Vi ønsker å ta vare på vår kulturarv, med Thorbjørn Egner sine kjente sanger og historier fra boka: «Klatremus og de andre dyrene i Hakkebakkeskogen». Dette er fortellinger som fenger barna, og det er mange kjekke sanger. Vi ønsker å gi barna et felles utgangspunkt for leken.

Vi setter pris på om dere leser Hakkebakkeskogen hjemme eller hører boka som lydbok.

Alle de 7 fagområdene i Rammeplanen vil bli trukket inn i dette arbeidet.



**8.1 Barna født 2015 og 2016**

Uke 44 og 47: De yngste barna blir en stor gruppe hvis vi skal være sammen alle avdelinger. For at det skal bli roligere og tryggere for barna, har vi valgt å dele gruppen i to – Svaler og Spurver er sammen og Kjøttmeiser og Lerker er sammen.

I ukene før jul vil vi fokusere på å bli kjent, og å bli trygge på hverandre. Noen av barna kjenner hverandre fra i fjor og noen er nye! Derfor må alle få den tiden de trenger til å bli kjent med alt det nye. Fint om alle nye kan ha med seg bilde av seg selv og familien.

Vi møtes og starter dagen med samling hvor vi synger sanger som; «Bæ, bæ lille lam», «Alle barna klapper….», «Hva sier den kua som går i enga…» o.l. Etter hvert bruker vi sanger fra boka «Klatremus og de andre dyrene i Hakkebakkeskogen» av Thorbjørn Egner. Vi har samlingene på en fast plass og vi vil bruke sang-kort med bilder og tekst av sangene. Vi vil også bruke konkreter for å visualisere innholdet i sangene. Barna kan da etter hvert bli mer delaktige ved å velge sanger selv.

Vi skal leke sammen inne, spise god lunsj og ha det gøy. Målet vårt er at barna skal bli kjent og få gode relasjoner med både barn og voksne.

Uke 3, 9, 16 og 22: Etter jul vil vi jobbe videre med sanger og utdrag fra «Klatremus og de andre dyrene i Hakkebakkeskogen». Vi skal ha samlinger, lesing, lek og sang.

De to siste ukene skal vi ha noen utedager hvor vi er sammen alle avdelinger. Da skal vi ha sangleker og leke sammen.

**Mvh. Heidi, Kine, Hanne, Cate, Kristine og Tove**

**8.2 Barna født 2013 og 2014**

Uke 44: Vi starter den første prosjektuka med å bli bedre kjent, og bli trygge på hverandre ved å synge, leke og dramatisere sammen.

Vi vil lese fra boka: «Klatremus og de andre dyrene i Hakkebakkeskogen» kapittel 3 og 4

Uke 47: Vi synger, leser og baker «dobbel peprede pepperbakekaker»….

Uke 3: Vi leser og dramatiserer kapittel 5 og 6, og går på tur iskogen.

Uke 9: Denne uken vil vi ta utgangspunktet i kapittel 7 og 8. Vi vasker vesle brumlemann og synger grønnsakspiser sang.

Uke 15: Vi leser kapittel 9 og 10. Synger og dramatiserer.

Uke 22: Vi leser kapittel 11 og 12. Synger og dramatiserer og avslutter med Bamsefars fødselsdag og stor kalas på fellesrommet.

**Mvh. Anne Gunn, Kristine, Anna, Jorunn og Tone**

**8.3 Barna født 2012**

Med tanke på skolestart er det å bli en god venn noe alle må øve på. Her har vi voksne en viktig rolle som forbilde og veiledere (tilretteleggere i leken). Det å kunne omgås andre mennesker på en positiv måte er en veldig viktig egenskap, samtidig er et godt språk en viktig forutsetning for vennskap. Derfor vil vi fokusere ekstra på å lære barna å inngå kompromisser og ikke være for egoistiske, si fine ting til hverandre og lære å ta hensyn.

Vi vil "bake" denne øvingen inn i fortellingen om *Hakkebakkeskogen,* som er dette årets tema i prosjektet. Boka er skrevet av Thorbjørn Egner, som blir omtalt som småbarnspedagogikkens Harald Hårfagre og kanskje en av norgeshistoriens mest innflytelsesrike moralfilosofer, hvor han peker på fortellingens motstand mot det egoistiske og usosiale (Øystein Sjaastad, 1998).

På våren skal vi besøke skolene barna skal begynne på til høsten. Vi øver på selvstendighetstrening der barna f. eks selv skal få vurdere yttertøy ut i fra været. Vi skal øve på etternavn, fødselsdato og bostedsadresse.

Vi øver på alt dette gjennom leken. Vi skal gå på turer, både med og uten sekker. Vi skal blant annet synge, lese og le MASSE. Vi gleder oss. Prosjektukene dette barnehageåret er uke 39, 44, 47, 3, 9, 15 og 22.

**Hilsen May Brit og Mariann :-)**

**9. Førskoleprogram - overgang barnehage/skole**

Barnehagen sin førskolegruppe heter **Tøys og Tull**. Det er et navn som for mange år siden ble laget av barna selv. I arbeidet med førskolegruppa har vi valgt å ta i bruk den gode og ulike kompetansen vi har i personalgruppen. Gjennom året har vi pedagogisk opplegg i forhold til alle de 7 fagområdene.

**9.1 Program for arbeidet med førskolebarna:**

|  |  |
| --- | --- |
| **Uke** | **TEMA** |
| 36 | **- Etikk, religion og filosofi:** Undringstimen |
| 37 | **- Kommunikasjon, språk og tekst:** Lesegrupper |
| 38 | **- Kommunikasjon, språk og tekst:** Lesegrupper |
| 39 | Prosjektuke, for 5 åringene  **- Nærmiljø og samfunn:** Tur til Stokkavannet - mandag |
| 40 | **- Kommunikasjon, språk og tekst:** Lesegrupper |
| 41 | Høstferie |
| 42 | **- Kommunikasjon, språk og tekst:** Lesegrupper |
| 43 | **- Kommunikasjon, språk og tekst:** Lesegrupper  **- Kunst, kultur og kreativitet:** Formingsaktivitet/Tegnekurs |
| 44 | **-** Prosjektuke  **- Nærmiljø og samfunn:** Turdag |
| 45 | **- Kommunikasjon, språk og tekst:** Lesegrupper  **- Kunst, kultur og kreativitet:** Formingsaktivitet/Tegnekurs |
| 46 | **- Kommunikasjon, språk og tekst:** Lesegrupper  **- Kunst, kultur og kreativitet:** Formingsaktivitet/Tegnekurs |
| 47 | Prosjekt |
| 48-52 | Juleforberedelser på avdelingene / Juleferie |

|  |  |
| --- | --- |
| 2 | **- Etikk, religion og filosofi:** Undringstimen |
| 3 | Prosjekt |
| 4 | **- Antall, rom og form:** Matematiske begrep, lek med tall, former, mengder m.m. |
| 5 | **- Antall, rom og form:** Matematiske begrep, lek med tall, former, mengder m.m. |
| 6 | **- Antall, rom og form:** Matematiske begrep, lek med tall, former, mengder m.m. |
| 7 | Vinterferie |
| 8 | **- Antall, rom og form:** Matematiske begrep, lek med tall, former, mengder m.m. |
| 9 | Prosjekt |
| 10 | **- Kommunikasjon, språk og tekst:** Språkleker, tekstskaping m.m. |
| 11-12 | Påskeforberedelser på avdelingene |
| 13-14 | Påskeferie |
| 15 | Prosjekt |
| 16 | **- Kommunikasjon, språk og tekst:** Språkleker, tekstskaping m.m. |
| 17 | **- Kommunikasjon, språk og tekst:** Språkleker, tekstskaping m.m. |
| 18 | **- Kunst, kultur og kreativitet:** Finmotoriske aktiviteter |
| 19 | **- Kunst, kultur og kreativitet:** Finmotoriske aktiviteter |
| 20 | **- Kunst, kultur og kreativitet:** Sang og musikk |
| 21 | **- Kunst, kultur og kreativitet:** Sang og musikk |
| 22 | Prosjekt |
| 23 | **- Kropp, bevegelse og helse:** Joggetur |
|  | Avslutningstur (kommer tilbake til dato og info. om denne turen) |
|  |  |
|  |  |

**NB!** Det kan bli endringer underveis

**10. Tradisjoner og merkedager**

Barnehagen ønsker å videreføre noen av samfunnets kulturtradisjoner og skape forventninger og fest i hverdagen.

**Fødselsdager**

Avdelingen feirer barnas fødselsdag med flagg ute og inne i barnehagen. Vi har kjekk bursdagssamling med bursdagsbarnet i sentrum. Barnet har selv med **frukt** (vi kan lage smootie, fruktfat eller lignende), evt. is eller kake.

**Barnet får spesiell oppmerksomhet denne dagen☺!**

****

**Oktober:**

**FN-dagen: tirsdag 24. oktober.** Da inviterer vi foreldre og søsken til middag, etter en uke hvor vi gjør barna kjent med barn fra andre kulturer. Inntektene fra salg av middagen går til et veldedig formål. Middagen er også en hyggelig stund for alle som hører til ”barnehagefamilien” vår!

**Desember:**

**Luciafest:**  **onsdag 13. desember** med Lucia-opptog og Lussekatter, og

**Julefrokost,** for foreldre og søsken.

**Nissefest: onsdag 20. desember.** Da kommer barna og de voksne/ansatte til barnehagen i nisseklær. Vi spiser grøt, går rundt juletreet, har leker og får besøk av nissen.

**Adventsamling:** Julens kristne budskap snakker vi om på avdelingene og i fellessamlinger en gang i uken i julemåneden.

**Vardenes kirke** inviterer oss til julevandring. Dato kommer på desember månedsplanen.

**Julekonsert:** Hvert år inviterer **SSO** 3-6 åringene til **julekonsert i Konserthuset.** Dato kommer på månedsplanen for desember.

**Februar:**

**Samenes dag: tirsdag 6. februar.** Vi ønsker å gjøre barna kjent med samiske skikker og tradisjoner.

**Bollemandag:** vi baker boller til bollemandag **12. februar.**

**Mars:**

**Fødselsdag 1. mars** er **barnehagens fødselsdag,** detter feirer vi med

**Karneval: torsdag 1. mars** blir det karneval. Vi kan kle oss ut med karnevalsmasker og -drakter, evt. sminke oss. Det blir en kjempefin fest i en mørk tid

**Påske:** vi forbereder oss til høytiden med fortellinger, sanger og formingsaktiviteter.

**Påskefrokost:** Det blir **Påskefrokost torsdag 22. mars** for foreldre og søsken**.**

****

**+April:**

**Besteforeldredag, lørdag 21.04.18.** Det har blitt tradisjon i Dusavik barnehage å invitere alle besteforeldre til å komme i barnehagen på våren sammen med barnebarnet sitt som går i barnehagen vår – dette gjør vi annet hvert år. Barna får mulighet til å vise besteforeldrene barnehagen sin, de ser i permen og opptrer med sanger vi lærer i prosjektet. Vi serverer lapper, kaffe og saft.

**Mai:**

**17 mai-feiring:** En av dagene rett før 17. mai har vi vår egen feiring i barnehagen. Vi går i tog i området rundt barnehagen. De største barna deler på å gå foran og bære barnehagens fane. På forhånd har vi øvd på sanger som vi synger flittig mens vi går. Etterpå går vi tilbake til barnehagen hvor vi har leker.

I år går feiringen av stabelen onsdag **16. mai.**

**Juni:**

**Fellestur:** hvert år i juni drar hele barnehagen på sommertur.

Tradisjonen tro drar vi til **Soma gård,** i år drar vi **7. juni**.

**Grillfest:** Vi avslutter barnehageåret med fest for foreldre og søsken. Vi ønsker førskolebarna lykke til på skolen, og takker de som skal takkes. Vi serverer grillmat med godt tilbehør. Årets **grillfest** blir **14. juni**.

****

**Vi ønsker å gi barna disse opplevelsene i den tiden de er hos oss!**

**11. Planlegging, dokumentasjon og vurdering**

**11.1 Planlegging**

**Hva vil vi legge vekt på og hvorfor vil vi det?**

* Månedsplaner for hver avdeling; dette er et arbeidsdokument for personalet, og gir foreldre og barn informasjon om arbeidet i barnehagen
* Innspill fra barna; for at de skal kjenne at de kan påvirke egen hverdag
* Barnehagens fysiske miljø; for at barnas behov for lek, aktivitet og ro skal bli ivaretatt
* ”Alle med” observasjonsmateriell, godt utgangspunkt for foreldresamtaler, som gir god oversikt over barnets utvikling;
  + sosio-/emosjonell utvikling
  + lek
  + trivsel
  + hverdagsaktiviteter
  + sansing og motorikk
  + språk
* Kompetanseutvikling for personalet, for at hele personalgruppen skal oppleve å være i utvikling og i stand til å møte nye utfordringer i barnehagesektoren

**Foreldrene:**

* På foreldremøte på høsten får foreldre mulighet til å komme med ønsker for arbeidet kommende barnehageår, i tillegg har vi forslagskasse på fellesrommet i barnehagen
* FAU skal gis mulighet for å komme med ønsker for arbeidet kommende barnehageår
* Samarbeidsutvalget skal vurdere forslag til Rammeplan/Årsplan og gis mulighet til å komme med innspill

**11.2 Dokumentasjon**

**Hva vil vi legge vekt på og hvorfor vil vi det?**

* Muntlig/skriftlig/bilder på PC for å fortelle/vise foreldrene hva deres barn har gjort i barnehagen den aktuelle dagen. Dette for at de skal få innblikk i barnets dag og opplevelser
* Lage perm til hvert barn i barnehagen med bilder og tekst fra hverdagen og tegninger barna har malt eller tegnet. Dette for at barna skal kunne fortelle/samtale med andre barn, foreldre, besteforeldre og ansatte om hva de gjør og har gjort i barnehagen. Barnets historiebok fra tiden i barnehagen!
* Vi tar bilder, for å beskrive prosesser (f. eks. formingsaktiviteter, byggelek m.m.)
* Dokumentere det vi gjør med bilder, tegninger og fortellinger for å kunne huske tilbake, mimre, gjenfortelle hendelser og opplevelser
* Dokumentasjon av hvert barns utvikling gjennom bruk av ”Alle med” (etter samtykke fra foreldre/foresatte), for å sikre at alle barn blir sett, fange opp om barnet trenger ekstra oppfølging og oppdage barnets sterke sider

**11.3 Vurdering**

**Hva vil vi legge vekt på og hvorfor vil vi det?**

* Det enkelte barn; her bruker vi blant annet observasjonsskjemaet ”Alle med”. Dette gir oss god oversikt over hva det enkelte barn kan, og hva vi må jobbe ekstra med. Dette brukes som utgangspunkt for foreldresamtaler.
* Hver høst og hver vår drøfter personalet på hver avdeling grundig hvert barns behov, med utgangspunkt i observasjoner som gjøres i hverdagen. Dette for å sikre hvert barn gode utviklingsmuligheter
* Årsvurdering; personalet på hver avdeling beskriver arbeidet de har gjort, for å reflektere over egen praksis, og på bakgrunn av erfaring gjøre forbedringer
* Vi har rutiner for å vurdere; prosjekt periodene, påske, sommerukene, desember og planleggingsdagene, for å drøfte erfaringer vi har gjort og som grunnlag for planlegging

**Foreldrene:**

* På foreldresamtaler høst og vår skal foreldrene ha mulighet til å gi tilbakemelding på arbeidet som er gjort
* Stavanger kommunes brukerundersøkelse for barnehager gir foreldre mulighet til å vurdere barnehagens arbeid
* FAU skal på våren gi en tilbakemelding på arbeidet som er lagt ned i løpet av året som har gått, og komme med ønsker for neste barnehageår
* Samarbeidsutvalget fastsetter barnehagens Rammeplan og Årsplan, og får innsyn i og uttaler seg om driften av barnehagen gjennom året.

**Mål for foreldresamarbeidet**

* si god morgen til alle med et smil
* møte barna og foreldrene i garderoben
* fortelle enkeltsituasjoner/historier (praksisfortelling) om hvert barn ved henting
* alltid si hei når foreldre eller andre kommer inn i barnehagen

**11.4 Årshjul for vurdering**

**Juni: September:**

**D**et ped. arb.; ute/inne **S**ommeren

**G**rillfest **Oktober:**

**S**ommertur **T**ilvenningen

**P**ersonalsamarbeid: avd./huset; se mål **F**oreldremøte

**Juli: F**oreldresamarbeid

**S**krive hver uke i sommerferiepermen **P**ersonalsamarbeid

**August: L**age egne mål

**S**krive hver uke i sommerferiepermen **November:**

**P**lanleggingsdag (evt. i september) **F**agområdene; se årsplanen

**P**rosjekt

**P**lanleggingsdag

**D**et enkelte barn;

(lage mål: Jeg kan…)

**F**ørskoleopplegget

**D**et ped. arb.; ute/inne

**B**arns medvirkning

**Mars: Desember:**

**S**kjema overgang bhg./skole **Januar:**

**I**nkluderende samarbeid **J**ulemåneden

**P**lanleggingsdag

**April:** **L**ucia og adventfrokost

**S**ende skjema overgang bhg./skole **Februar:**

**D**et enkelte barn; vurdere mål **K**arneval

**P**lanleggingsdag **B**arnehagens ledelse

**P**åske

**P**åskefrokost

**Mai:**

**B**esteforeldrelørdag

**P**rosjekt

**1**7.mai

**F**ørskoleopplegget

**F**agområdene (fokusområdene)

Sommer Høst

desember

Mars

mber

Januar

Februar

* **P**ersonalmøtene vurderes de siste 15. minuttene (se eget skriv)

**M**ånedsplanene vurderes i slutten av hver måned (legges ved som dokument)

Vår Vinter

**I tillegg skal:**

* **P**ersonalmøtene vurderes i etterkant av møtene
* **M**ånedsplanene vurderes i slutten av hver måned (samles i årsvurderingspermen)
* **P**rosjektet vurderes (i tillegg sammen med barna i mai) på barnehageårets første planleggingsdag (de ulike gruppene lager et fellesskriv):
* Vurdere den praktiske gjennomføringen
* Gruppedeling
* Motivasjonsfaktor hos barna (kjekt for barna?)
* Samtale med barna (barneintervju/barnemøte)
* Hvert fellesarrangement vurderes på førstkommende avdelingsmøte eller

Pedagogisk ledermøte etter begivenheten.

**”Smørbrødsliste” til vurdering av:**

* Det pedagogiske arbeidet på avdelingen:
* Om barnegruppen
* Kvaliteten i det daglige samspillet
* Barnegruppens trivsel og utvikling
* Organisering av barnegruppen
* Samspill mellom; barn – barn, barn – voksen, voksen – voksen
* Felles mål og vurdering av barnegruppen
* Danning gjennom omsorg, lek, og læring
* Barnas erfaringer og synspunkter

**12. Planleggingsdager barnehageåret 2017/2018**

Tirsdag **15.08.17**, torsdag **19.10.17,** fredag **17.11.17**, fredag **26.01.18**, og tirsdag **03.04.18**

Disse dagene er barnehagen **stengt!**